Alexander Zorniger

Alexander Zorniger (s. 8. lokakuuta 1967) on saksalainen jalkapallovalmentaja ja entinen keskikenttäpelaaja. Lokakuusta 2022 lähtien hän on toiminut Greuther Fürthin päävalmentajana. ==Ura== Zornigerin pelaajaura jäi varsin vaatimattomaksi ja hän esiintyi lähinnä saksalaisten pikkuseurojen paidassa. Valmennusuransa hän aloitti vuonna 2004 1. FC Normannia Gmündin päävalmentajana. Hän luotsasi seuraa alasarjoissa viisi vuotta, kunnes siirtyi kesällä 2009 VfB Stuttgartin organisaatioon edustusjoukkueen apuvalmentajaksi.ALEXANDER ZORNIGER Transfermarkt. Viitattu 6.6.2016 Pesti jäi varsin lyhyeksi, sillä Zorniger sai päävalmentaja Markus Babbelin tavoin potkut seurasta joulukuun alussa 2009.Babbel sauer: „Die Fans haben nichts gelernt“ Bild. Viitattu 6.6.2016 Kesällä 2010 Zorniger jatkoi uraansa SG Sonnenhof Großaspachin peräsimessä. Hänen johdollaan seura sijoittui parhaimmillaan Regionalligassa toiseksi kaudella 2011/12 ja oli lähellä nousta 3. Ligaan. Kauden jälkeen Zorniger siirtyi RB Leipzigin päävalmentajaksi.RB Leipzig entlässt Trainer Peter Pacult – Alexander Zorniger kommt aus Großaspach LVZ. Viitattu 6.6.2016. Leipzig pelasi hänen alaisuudessaan loistavan kauden 2012/13 ja voitti Regionalliga Nordostin mestaruuden häviämättä otteluakaan.Regionalliga Nordost - Spieltag / Tabelle Kicker. Viitattu 6.6.2016 Kaudella 2013/14 Zorniger jatkoi vahvaa työtään Leipzigissa ja luotsasi seuran 3. Ligassa toiseksi ja näin seura nousi 2. Bundesliigaan kaudeksi 2014/15. Kun Leipzigin tuhkimotarina ei kaudella 2014/15 saanut jatkoa nousun merkeissä, sai Zorniger kohtuullisen hyvistä tuloksista huolimatta potkut helmikuussa 2015.Trainer Zorniger schmeißt bei RB Leipzig hin Die Welt. Viitattu 6.6.2016 Kesällä 2015 Zornigerista tuli Bundesliigassa pelanneen VfB Stuttgartin päävalmentaja kolmivuotisella sopimuksella.Alexander Zorniger neuer Trainer des VfB Stuttgart t-Online. Viitattu 6.6.2016 Stuttgartin kausi sujui mollivoittoisesti ja joukkueen juututtua putoamiskamppailuun Zorniger sai marraskuun lopulla 2015 potkut.VfB Stuttgart entlässt Trainer Zorniger Süddeutsche Zeitung. Viitattu 6.6.2016 Toukokuussa 2016 Zorniger allekirjoitti sopimuksen Tanskan superliigassa pelanneen Brøndby IF:n kanssa.Brøndby IF – aftale på plads med ny cheftræner Debyyttikaudellaan Zorniger luotsasi Brøndbyn kakkoseksi sekä liigassa että Tanskan cupissa. Cupin loppuottelussa mestaruus karkasi FC Kööpenhaminalle 3-1 tappion myötä.Færdigspillet Liigassa Zornigerin suojatit hävisivät FCK:lle 22 pisteellä, mutta kakkossija oli seuran paras saavutus 11 vuoteen. Kaudella 2017/18 Brøndbyn kymmenen vuoden odotus päättyi, kun Zorniger luotsasi seuran toistamiseen Tanskan cupin finaaliin ja tällä kertaa myös voittoon. Loppuottelussa kaatui Silkeborg IF maalein 3-1.Pukin ja Arajuuren Bröndby voitti Tanskan cupin Zornigerilla oli mahdollisuus luotsata Brøndby tuplamestaruuteen, sillä joukkue voitti Tanskan liigan runkosarjan. Loppusarjassa joukkue hyytyi ja voitti vain yhden kauden viidestä viimeisestä ottelusta. Vahvaan voittoputkeen päässyt FC Midtjylland karkasi näin ollen mestariksi ja Brøndbyn oli tyytyminen liigan kakkossijaan.Efter Bröndbys kollaps – Midtjylland är danska ligamästare Zorniger sai yllättäen potkut Brøndbystä helmikuun puolivälissä 2019, kun joukkue oli Tanskan liigassa neljäntenä. Zornigerin viimeiseksi jääneessä ottelussa Brøndby kärsi 2-1 tappion Esbjergille.Kæmpe bombe i Brøndby: Zorniger fyret Kauden 2021/22 alussa Zorniger aloitti kyproslaisen Apollon Limassolin päävalmentajana.Bremen? Zorniger hat neuen Klub Hän johdatti joukkueen Kyproksen mestariksi.Βαθμολογία Hän sai potkut elokuussa 2022 Apollonin pudottua Mestarien liigan kolmannella karsintakierroksella.Kurioses Zorniger- Aus Lokakuussa 2022 Zornigerista tuli 2. Bundesliigan viimeiseksi juuttuneen Greuther Fürthin päävalmentaja."Alles dafür tun, um erfolgreich zu sein" ==Meriitit== * Tanskan cup: 2018 * 3. Liga **Hopeaa: 2014 * Regionalliga Nordost: 2013 * Sachsenpokal: 2013 ==Lähteet== Luokka:Saksalaiset jalkapallovalmentajat Luokka:Saksalaiset jalkapalloilijat Luokka:Vuonna 1967 syntyneet Luokka:Elävät henkilöt